pythainlp/thai-wiki-dataset-v3 huggingface dataset:
กราวิตี้ มฤตยูแรงโน้มถ่วง

กราวิตี้ มฤตยูแรงโน้มถ่วง (Gravity) เป็นภาพยนตร์แนวไซไฟ ร่วมเขียน, ร่วมผลิต, ร่วมตัดต่อ และกำกับโดยอัลฟอนโซ กัวรอน นำแสดงโดยซานดรา บุลล็อก และจอร์จ คลูนีย์ โดยรับบทเป็นนักบินอวกาศที่ยังมีชีวิตรอดในสถานีอวกาศที่ได้รับความเสียหาย โดยออกฉายในวันที่ 4 ตุลาคม ค.ศ. 2013 ในระบบ 3 มิติ และไอแมกซ์ 3 มิติ
==เรื่องย่อ==
ดร. ไรอัน สโตน (บุลล็อก) เป็นวิศวกรผู้ออกแบบเครื่องมือแพทย์ เข้าร่วมภารกิจกระสวยอวกาศเป็นครั้งแรก กับเที่ยวบิน STS-157 บัญชาการโดย แมตต์ โควาลสกี (คลูนีย์)  นักบินอวกาศรุ่นเก๋า ผู้กำลังคาดหวังจะทำลายสถิติสเปซวอล์กของนักบินอวกาศรัสเซีย ขณะสโตนกำลังทำภารกิจซ่อมบำรุงกล้องโทรทรรศน์อวกาศฮับเบิล ก็ได้รับคำสั่งจากศูนย์ควบคุมภารกิจที่ฮูสตันให้ยกเลิกภารกิจ เนื่องจากเกิดอุบัติเหตุขยะอวกาศที่เกิดจากการยิงทำลายดาวเทียมของรัสเซีย พุ่งชนกันจนเกิดปฏิกิริยาลูกโซ่ กลายเป็นพายุขยะอวกาศทำลายล้าง ยานอวกาศ เอกซพลอเรอร์ ของทั้งคู่ถูกทำลาย มีเพียงสโตนและโควาลสกี ที่รอดชีวิตและติดอยู่ในอวกาศโดยไม่มีการติดต่อสื่อสารกับโลก ทั้งคู่ได้หาทางกลับสู่โลก โดยอาศัยยานโซยูสของรัสเซีย ที่จอดเทียบอยู่ที่สถานีอวกาศนานาชาติ (ISS) และยานเสินโจวของจีน ที่จอดเทียบอยู่ที่สถานีอวกาศเทียนกง
==นักแสดง==
ซานดรา บุลล็อก รับบทเป็น ดร. ไรอัน สโตน
จอร์จ คลูนีย์ รับบทเป็น แมตต์ โควาลสกี
== รางวัล ==
ภาพยนตร์ได้รับการเสนอชื่อเข้าชิงรางวัลออสการ์ ครั้งที่ 86 ทั้งหมด 10 สาขา ได้แก่
ภาพยนตร์ยอดเยี่ยม
ผู้กำกับภาพยนตร์ยอดเยี่ยม (อัลฟองโซ กัวรอน)
นักแสดงนำหญิงยอดเยี่ยม (แซนดร้า บุลล็อก)
การถ่ายภาพยอดเยี่ยม
การลำดับภาพยอดเยี่ยม
ดนตรีประกอบภาพยนตร์ยอดเยี่ยม
การออกแบบงานสร้างยอดเยี่ยม
การบันทึกเสียงยอดเยี่ยม
การลำดับเสียงยอดเยี่ยม
เทคนิคพิเศษยอดเยี่ยม
==อ้างอิง==
==แหล่งข้อมูลอื่น==
ภาพยนตร์อเมริกัน
ภาพยนตร์ภาษาอังกฤษ
ภาพยนตร์ผจญภัยในอวกาศ
ภาพยนตร์โดยวอร์เนอร์บราเธอร์ส
ภาพยนตร์ที่ถ่ายทำในลอนดอน
ภาพยนตร์ไอแมกซ์
ภาพยนตร์อังกฤษ
ภาพยนตร์ที่ออกฉายในปี พ.ศ. 2556
ภาพยนตร์ 3 มิติในปี พ.ศ. 2556
ภาพยนตร์ที่กำกับโดย อัลฟอนโซ กัวรอน
ภาพยนตร์อิงบันเทิงคดีแนววิทยาศาสตร์
ภาพยนตร์โดยเฮย์เดย์ฟิล์มส์
ภาพยนตร์ผจญภัยบันเทิงคดีแนววิทยาศาสตร์อเมริกัน
ภาพยนตร์ระทึกขวัญบันเทิงคดีแนววิทยาศาสตร์อเมริกัน
ภาพยนตร์เอาชีวิตรอดอเมริกัน
แยฟเลอ

แยฟเลอ (Gävle) เป็นเมืองในประเทศสวีเดน เป็นเมืองหลักของเทศบาลแยฟเลอและแยฟเลอบอร์เคาน์ตี มีประชากร 71,033 คน (ธันวาคม ค.ศ. 2010) จัดตั้งเป็นเมืองในปี ค.ศ. 1446 โดยคริสโตเฟอร์แห่งบาวาเรีย  เป็นเมืองท่า ปัจจุบัน มีบริษัทการส่งออก มีอู่ต่อเรือ และท่าเรือ
== อ้างอิง ==
เมืองในประเทศสวีเดน
ไฟหวน

ไฟหวน เป็นละครโทรทัศน์ไทย บทประพันธ์ของฐา-นวดี สถิตยุทธการ  เขียนบทโทรทัศน์โดยฐา-นวดี สถิตยุทธการ  สร้างโดย บริษัท มาสเคอเรด จำกัด  กำกับการแสดงโดย มารุต สาโรวาท นำแสดงโดย ปิยธิดา มิตรธีรโรจน์,ธนพล นิ่มทัยสุข, ธัญญะสุภางค์ จิรปรีชานนท์, แซมมี่ เคาวเวลล์,  ออกอากาศทุกวันศุกร์ เสาร์  อาทิตย์ เวลา 20.30 น.ทางสถานีโทรทัศน์สีกองทัพบกช่อง 7
== เรื่องย่อ ==
พระนคร ในปี พ.ศ. 2482 เจ้าคุณเทพ หรือ นายพลเทพ เทพบริบาล ได้คนรับใช้ในบ้าน คือ อุ่น เป็นภรรยาอีกคน ทำให้ภรรยาตัวจริงคือ คุณหญิงมณี เกิดความหึงหวงอย่างรุนแรง คุณหญิงมณี จึงวางแผนฆ่าอุ่นซึ่งกำลังตั้งท้องอยู่ และทำให้นายพลเทพ เป็นหมัน โดยใช้ยาของหมอเสน่ห์ ที่ชื่อ ตาเถา โดยมีสร้อย คนรับใช้คนสนิทเป็นคนดำเนินการ อุ่นได้คลอดลูกออกมาและได้ฝากให้อิ่ม พี่สาวของตนเองช่วยดูแลให้ เมื่อแรกเกิดลูกของอุ่นไม่ร้อง ทุกคนจึงคิดว่าเด็กได้ตายตั้งแต่แรกคลอดไปแล้ว ขณะเดียวกันสร้อยก็ได้มาวางเพลิงเผาบ้านของอิ่มและอุ่น จนอุ่นถูกไฟคลอกตาย ขณะที่อิ่มเห็นเหตุการณ์ทั้งหมด จึงพาเด็กหนี แต่ก็ถูกรถของผกาชน จนสลบสิ้นสติไป
ผกา เป็นแม่เล้าเจ้าของ "หอโคมแดง" หอผู้หญิงหยำฉ่าที่มีชื่อในพระนคร ผกา ได้รับลูกของอุ่นมาเลี้ยง 20 ปีผ่านไป ในปี พ.ศ. 2500 ลูกของอุ่นเติบโตขึ้นมาเป็นผู้หญิงสวย และกลายเป็น บุปผา ผู้หญิงหยำฉ่าค่าตัวแพงอันดับหนึ่งของหอโคมแดง บุปผาโดยปกติจะไม่รับแขกทั่วไป แต่จะรับเฉพาะแขกพิเศษกระเป๋าหนักเท่านั้น
วันหนึ่ง นายสิน คนขับรถในบ้านของนายพลเทพมาเที่ยวที่หอโคมแดง และพยายามตื้อจะขอขึ้นห้องกับบุปผาให้ได้ แต่บุปผาไม่สน จนกระทั่งบุปผาได้รับรู้ว่า ที่บ้านเทพบริบาลนั้น นายพลเทพมีลูกสาวเพียงคนเดียวกับคุณหญิงมณี ชื่อ มัทนา หรือมัท ที่อายุรุ่นราวคราวเดียวกัน มัทนากำลังจะหมั้นกับคู่หมั้นหนุ่ม คือ ไอศูรย์ หรือ ต้น ซึ่งเป็นนายแพทย์เจ้าของโรงพยาบาลที่นครปฐม บุตรชายของคุณหญิงแจ่มจันทร์ บุปผาซึ่งเป็นคนทะเยอะทะยานอยู่แล้ว ต้องการจับคู่ตัวเองกับหมอไอศูรย์ให้ได้ จึงวางแผนทั้งหมดแฝงตัวเข้าไปเป็นคนรับใช้ในบ้านของนายพลเทพ ขณะที่ อิ่ม ที่สติเลอะเลือนไป 20 ปี ก็ค่อย  ๆ ฟื้นความทรงจำขึ้นมา และสามารถเล่าเรื่องเหตุการณ์ที่เกิดขึ้นทั้งหมดในอดีตให้แก่นายพลเทพฟัง จึงรู้ว่าแท้จริงแล้ว บุปผา คือ ลูกสาวแท้ ๆ ของตัวเองที่พรัดพรากจากกันไปนาน นั่นทำให้คุณหญิงมณี และสร้อย เกิดความแค้น และการแก้แค้นเอาคืนกันจึงบังเกิดขึ้น
== นักแสดง ==
{|class=wikitable
|-
!ปี||พ.ศ. 2556
|-
|ออกอากาศ||ช่อง 7
|-
|ผูผลิต||มาสเคอเรด
|-
|บทประพันธ์||ฐา นวดี สถิตยุทธการ
|-
|บทโทรทัศน์||ฐา นวดี สถิตยุทธการ
|-
|กำกับการแสดง||มารุต สาโรวาท
|-
!ตัวละคร||นักแสดง
|-
|ไอศูรย์/ต้น||ธนพล นิ่มทัยสุข
|-
|บุปผา|| แซมมี่ เคาวเวลล์
|-
|มัทนา/มัท||ธัญญะสุภางค์ จิรปรีชานนท์
|-
|คุณหญิงมณี||ปิยธิดา วรมุสิก ณัฐชา นวลแจ่ม (วัยสาว)
|-
|พลอย||กรรณาภรณ์ พวงทอง 
|-
|เพชร|| ธีร์ วณิชนันทธาดา
|-
|นายสิน|| ภาณุ สุวรรณโน
|-
|ผกา||ภารดี อยู่ผาสุข
|-
|อุ่น|| ธัญสินี พรมสุทธิ์
|-
|เจ้าคุณเทพ|| สุรวุฑ ไหมกัน
|-
|อิ่ม|| รชยา รักกสิกรณ์
|-
|แสง|| ปิยพันธ์ ขำกฤษ
|-
|ชไม||ฐรินดา กรรณสูต
|-
|สร้อย|| น้ำทิพย์ เสียมทอง
|-
|ตาเถา||ชรัส เฟื่องอารมย์
|-
|คุณหญิงแจ่มจันทร์||วจี กัลย์จาฤก
|-
|คุณกำพล|| มรุต แสนสุข
|-
|สิรี||เฌอกาญจน์ เอี่ยมอ่อง
|-
|บุปผา(วัยเด็ก)||ด.ญ.ปพิชญา วรสุทธิ์
|}
== เพลงประกอบ ==
ไฟปรารถนา ร้องโดย  ณัฐมน กฤษณคุปต์  (เพลงเปิด; ในไตเติลขึ้นชื่อเพียง 'ณัฐมน')
สิ้นรักสิ้นสุข  ร้องโดย ดลชัย บุณยะรัตเวช  (เพลงปิด)
==อ้างอิง==
เรื่องย่อละครไฟหวน 
==แหล่งข้อมูลอื่น==
เบียร์ชีบา

เบียร์ชีบา (בְּאֵר שֶׁבַע , بئر السبع แปล บ่อน้ำแห่งความสัตย์) เป็นเมืองที่ใหญ่ที่สุดในเขตทะเลทรายเนเกฟทางตอนใต้ของประเทศอิสราเอล ได้รับสมญาว่าเป็น "เมืองหลวงของเนเกฟ" เบียร์ชีบาตั้งอยู่ใจกลางของเขตปริมณฑลที่มีประชากรมากเป็นอันดับที่ 4 ของประเทศ หากนับเฉพาะเขตเมืองแล้ว เบียร์ชีบาเป็นนครที่มีประชากรมากเป็นอันดับที่ 8 ของประเทศ ด้วยจำนวน 209,002 คน และเป็นนครที่มีพื้นที่มากเป็นอันดับที่สอง (รองจากเยรูซาเลม) ด้วยพื้นที่ 117,500 ดูนัม
หลักฐานทางประวัติศาสตร์จากคัมภีร์ไบเบิลกล่าวถึงพื้นที่เมืองโบราณ เทลเบียร์ชีบา ซึ่งอยู่ห่างจากเบียร์ชีบาในปัจจุบันไปประมาณ 2.5 ไมล์ นครปัจจุบันก่อตั้งในช่วงต้นคริสต์ศตวรรษที่ 20 โดยชาวเติร์กออตโตมัน ต่อมาในช่วงสงครามโลกครั้งที่หนึ่ง กองทัพบริติชได้เข้ายึดครองเมืองโดยใช้ม้าเร็วออสเตรเลียในช่วงสงครามเบียร์บีชา (1917) ต่อมาใน ค.ศ. 1947 เบียร์ชีบา หรือ บีร์เซบอา (بئر السبع) ถูกมองว่าเป็นส่วนหนึ่งของรัฐอาหรับในแผนการแบ่งปาเลสไตน์โดยสหประชาชาติ หลังจากการประกาศเอกราชของอิสราเอล กองทัพอียิปต์ได้รวบรวมกำลังคนไว้ที่เบียร์บีชาในฐานะจุดยุทธศาสตร์ที่สำคัญ ต่อมาในสงครามเบียร์ชีบาเมื่อเดือนตุลาคม ค.ศ. 1948 นครได้ถูกยึดครองโดยกองกำลังป้องกันตนเองอิสราเอล
หลังจากที่อิสราเอลได้รับเอกราช นครได้เติบโตขึ้นอย่างรวดเร็ว ประชากรส่วนใหญ่ในเขตเมืองถือว่าเป็นทายาทของชาวยิวเซฟาร์ดีและชาวยิวมิซราฮีที่อพยพจากอาหรับใน ค.ศ. 1948 ต่อมาใน ค.ศ. 1990 กลุ่มอพยพลำดับที่สองและสามก็ได้ตามเข้ามา กลุ่มนี้ประกอบไปด้วยชาวยิวอัชเคนาซิที่อพยพจากสหภาพโซเวียต และชาวเบตาอิสราเอลที่อพยพจากประเทศเอธิโอเปีย ผู้อพยพจากโซเวียตได้คิดค้นหมากรุกซึ่งต่อมาได้กลายเป็นเกมกีฬาหลักของนคร จนทำให้นครกลายเป็นศูนย์กลางการพัฒนาทางเทคโนโลยี ปัจจุบัน เบียร์ชีบาถือเป็นศูนย์กลางเกมหมากรุกของประเทศอิสราเอล และเนื่องด้วยในเบียร์ชีบามีเจ้าของรางวัลหมากรุกมากกว่านครแห่งอื่น ๆ ของโลก ทำให้เบียร์ชีบาได้รับขนานนามว่าเป็นเมืองหลวงหมากรุกของโลก
เบียร์ชีบาเป็นที่ตั้งของมหาวิทยาลัยเบนกูเรียนแห่งเนเกฟ และยังเป็นศูนย์กลางอุตสาหกรรมล้ำสมัยของประเทศ
== เมืองฝาแฝด ==
เบียร์ชีบาเป็นเมืองฝาแฝดกับเมืองดังต่อไปนี้
== อ้างอิง ==
== บรรณานุกรม ==
== แหล่งข้อมูลอื่น ==
Beersheba City Council 
Selection of photos from Beer-Sheva from flickr
Ben-Gurion University
The city of Beersheba: a tourist's guide
Beer-Sheva&nbsp;– Historical article from the Catholic Encyclopaedia
Light Horse charges again Article written by Martin Chulov, published in The Australian, November 1, 2007, the descendants of the Australian light-horsemen rode into the centre of Beersheva, re-enacting the gallant gallop of October 31, 1917
Israel Builds Expansion and architecture of Beersheva in the 1960s and 1970s
Blueprint for Beersheba
Tsagai Asamain, Be'er Sheva-Compound C:Conservation measures during the excavation, Israel Antiquities Authority Site – Conservation Department
Yardena Etgar and Ofer Cohen, Tel Be’er Sheva: The Underground Water Reservoir System, Israel Antiquities Authority Site – Conservation Department
Shauli Sela and Fuad Abu-Taa, The Turkish Mosque and the Governor’s House: Conservation of the stone and plaster, Israel Antiquities Authority Site – Conservation Department
Survey of Western Palestine, Map 24: IAA, Wikimedia commons
เมืองในประเทศอิสราเอล
บาเกิว

บาเกิว (Bacău, Barchau, Bákó) เป็นเมืองหลักของเทศมณฑลบาเกิว ในประเทศโรมาเนีย จากข้อมูลประชากรปี ค.ศ. 2011 มีประชากร 133,460 คน ทำให้เป็นเมืองใหญ่อันดับ 15 ของประเทศโรมาเนีย เมืองตั้งอยู่ตีนเขาของเทือกเขาคาร์เพเทียน และบนฝั่งแม่น้ำบิสตริตซา
== อ้างอิง ==
== แหล่งข้อมูลอื่น ==
เมืองในประเทศโรมาเนีย
แม่น้ำกูเนเน

แม่น้ำกูเนเน (Cunene) เป็นแม่น้ำในแอฟริกาตอนใต้ ไหลผ่านที่ราบสูงในประเทศแองโกลา ไหลไปทางใต้เป็นแนวเขตแดนระหว่างประเทศแองโกลาและนามิเบีย ลงสู่มหาสมุทรแอตแลนติก เป็นหนึ่งในแม่น้ำสายยาวไม่กี่แห่งในภูมิภาคนี้ มีความยาว 1,050 เมตร (652 ไมล์) มีพื้นที่รับน้ำ 106,560 ตร.กม. (41,143 ตร.ไมล์) หมายถึงระบายน้ำออกต่อปีที่ 174 ม³/วิ
แม่น้ำในประเทศแองโกลา
แม่น้ำในประเทศนามิเบีย
เพลงหวานใจ

เพลงหวานใจ เป็นภาพยนตร์ไทยพูด (ในฟิล์ม) ชั้นพิเศษ "ซูเปอร์" เรื่องแรกในนาม บริษัทภาพยนตร์เสียงศรีกรุง จำกัด  ฉายครั้งแรก  พ.ศ. 2480 หลังภาพยนตร์ซูเปอร์เรื่องแรก เลือดทหารไทย พ.ศ. 2478 (เรื่องสุดท้ายในนาม ภาพยนตร์เสียงศรีกรุง แบบวสุวัต)
==อ้างอิง==
ภาพยนตร์ไทย
ภาพยนตร์ที่ออกฉายในปี พ.ศ. 2480
ภาพยนตร์ที่ออกฉายในปี พ.ศ. 2493
กือเทิร์สโล

กือเทิร์สโล (Gütersloh) เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี ในบริเวณเว็สท์ฟาเลิน และเป็นศูนย์กลางการปกครองของเขตในชื่อเดียวกัน เมืองมีประชากร 96,320 คน มีอุตสาหกรรมผลิตอาหารสำเร็จรูป สิ่งทอ เครื่องเรือน
เมืองในประเทศเยอรมนี
โซโลทวร์น

โซโลทวร์น (Solothurn; Soleure; Soletta; Soloturn) เป็นเมืองหลวงของรัฐโซโลทวร์น ประเทศสวิตเซอร์แลนด์ เมืองประกอบด้วยเทศบาลเดียว คือเขตที่ชื่อเดียวกัน จากข้อมูลในเดือนธันวาคม ค.ศ. 2012 เมืองมีประชากร 16,460 คน เมืองมีพื้นที่ 6.28 ตร.กม.
เมืองในประเทศสวิตเซอร์แลนด์
รัฐชวีทซ์

รัฐชวีทซ์ (Schwyz) เป็นรัฐตอนกลางของประเทศสวิตเซอร์แลนด์ ตั้งอยู่ระหว่างเทือกเขาแอลป์ทางทิศใต้ ทะเลสาบลูเซิร์นทางทิศตะวันตกและทะเลสาบซือริชทางทิศเหนือ มีเมืองหลวงของรัฐคือชวีทซ์ เป็นรัฐมีชื่อเสียงด้านการท่องเที่ยว เป็นหนึ่งในรัฐก่อตั้งของสวิตเซอร์แลนด์
== อ้างอิง ==
ชวีทซ์
ดุลการค้า

ดุลการค้า (Balance of Trade) คือการเปรียบเทียบระหว่างผลต่างมูลค่าการนำเข้าสินค้ากับมูลค่าการส่งออกสินค้าของประเทศ โดยทั่วไประยะเวลาที่ใช้เปรียบเทียบ คือ รายเดือน รายไตรมาส และรายปี  ซึ่งถ้านำเข้ามากกว่าส่งออกแสดงว่าขาดดุลการค้า แต่ถ้าส่งออกมากกว่านำเข้าแสดงว่าเกินดุลการค้า และถ้าส่งออกและนำเข้าเท่ากันเรียกว่า สมดุลการค้า 
==ชนิดของดุลการค้า==
เกินดุลการค้า  (Surplus Balance of Trade) คือ มูลค่าส่งออกมากกว่ามูลค่านำเข้า ใช้แก้ปัญหาเงินฝืด
ขาดดุลการค้า (Deficit Balance of Trade) คือ มูลค่าการนำเข้าสินค้ามากกว่ามูลค่าการส่งออก ใช้แก้ปัญหาเงินเฟ้อ
ดุลการค้าสมดุล (Equilibrium Balance of Trade) คือ ภาวะที่ประเทศมีรายรับรวมเท่ากับรายจ่ายรวมจากการแลกเปลี่ยนสินค้าและบริการระหว่างประเทศ
== อ้างอิง==
เศรษฐศาสตร์ระหว่างประเทศ
การค้าระหว่างประเทศ
คำศัพท์เศรษฐศาสตร์
เศรษฐศาสตร์มหภาค
เทวินทร์ ชาติสุวรรณ

เทวินทร์ ชาติสุวรรณ (ชื่อเล่น: ต่อ; 1 มิถุนายน พ.ศ. 2525 — ) เป็นนักกีฬาฮอกกี้น้ำแข็งชายทีมชาติไทย ซึ่งทำหน้าที่เป็นรองกัปตันของทีมชุดใหญ่ และเป็นผู้ที่สามารถทำประตูได้มากที่สุดให้แก่ทีมชาติไทย เดือนมีนาคม พ.ศ. 2552 เทวินทร์รับหน้าที่เป็นกัปตันฮอกกี้น้ำแข็งชายทีมชาติไทย ในการแข่งขันไอไอเอชเอฟชาลเลนจ์คัพออฟเอเชีย 2009 ที่ประเทศสหรัฐอาหรับเอมิเรตส์ โดยเขาได้รับเลือกให้เป็นผู้เล่นยอดเยี่ยมถึง 2 ครั้ง เมื่อครั้งที่ทีมชาติไทยเป็นฝ่ายชนะทีมชาติอินเดีย และทีมชาติมาเลเซีย
== ประวัติ ==

เทวินทร์ ชาติสุวรรณ เป็นบุตรของจรูญ และทัศนะ ชาติสุวรรณ เขาสำเร็จการศึกษาระดับชั้นมัธยมต้นจากโรงเรียนอัสสัมชัญศรีราชา และระดับชั้นมัธยมปลายจากโรงเรียนราชวินิต ประมาณปี พ.ศ. 2542 เทวินทร์เริ่มเล่นให้แก่ทีมชาติไทยรุ่นอายุไม่เกิน 18 ปีเป็นครั้งแรก และใน พ.ศ. 2543 เขาเป็นผู้ได้รับเลือกเข้าศึกษาที่คณะศึกษาศาสตร์ มหาวิทยาลัยเกษตรศาสตร์ เนื่องด้วยความสามารถด้านกีฬาที่โดดเด่น อย่างไรก็ตาม เขาได้ออกจากมหาวิทยาลัยดังกล่าว และเดินทางไปใช้ชีวิตอยู่ที่ประเทศแคนาดาอยู่ช่วงระยะเวลาหนึ่ง
ใน พ.ศ. 2554 เขาเป็นหนึ่งในผู้เข้าแข่งขันกีฬาฮอกกี้น้ำแข็งในเอเชียนเกมส์ฤดูหนาว 2011 ที่ประเทศคาซัคสถาน รวมถึง ในเดือนตุลาคม พ.ศ. 2555 เทวินทร์เป็นหนึ่งในนักฮอกกี้น้ำแข็งชาวไทยผู้เข้าแข่งขันใน บางกอกแบทเทิลออนไอซ์ 2012 ที่เซ็นทรัลพลาซา แกรนด์ พระราม 9 ซึ่งเป็นรายการแข่งขันระดับสโมสรจากนานาประเทศ
วันที่ 20 มีนาคม พ.ศ. 2556 เทวินทร์เป็นหนึ่งในผู้ทำประตูในการแข่งขันฮอกกี้น้ำแข็งชิงชนะเลิศแห่งเอเชียครั้งที่ 6 รายการไอไอเอชเอฟชาลเลนจ์คัพออฟเอเชีย 2013 ที่จัดขึ้น ณ กรุงเทพมหานคร ในครั้งที่พบกับทีมชาติจีนไทเป วันที่ 21 มีนาคม เขาเป็นหนึ่งในผู้มีส่วนช่วยให้ทีมชาติไทยเป็นฝ่ายชนะเมื่อครั้งที่พบกับทีมชาติสหรัฐอาหรับเอมิเรตส์ซึ่งเป็นแชมป์เก่าได้สำเร็จ ตลอดจน เป็นหนึ่งในผู้เข้าแข่งขัน ณ วันที่ 22 มีนาคม เมื่อครั้งพบกับทีมชาติมองโกเลีย
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
CHARTSUWAN Tewin - OCA Results
นักฮอกกี้น้ำแข็งชาวไทย
นักกีฬาทีมชาติไทย
ผู้ฝึกสอนฮอกกี้น้ำแข็ง
บุคคลจากโรงเรียนอัสสัมชัญศรีราชา
บุคคลจากโรงเรียนราชวินิต
บุคคลจากคณะศึกษาศาสตร์ มหาวิทยาลัยเกษตรศาสตร์
นักกีฬาจากกรุงเทพมหานคร
ปาร์ตีร็อคแอนเธม

ปาร์ตีร็อคแอนเธม (Party Rock Anthem) เป็นเพลงแนวแดนซ์ป็อป, อิเล็กทรอเฮาส์ และแอซิดเฮาส์อเมริกันโดย LMFAO เนื้อร้องโดนนักร้องชาวอังกฤษเลอว์เลน เบนเนตต์ และกูนร็อค วางจำหน่ายเป็นซิงเกิลแรกจากอัลบั้มที่สองของพวกเขาคือ Sorry for Party Rocking จะสอดแทรกจากเนื้อเพลงของ ริค รอสส์ คือ Hustlin'
==รายการเพลง==
ดาวโหลด
"Party Rock Anthem" – 4:23
ซีดีซิงเกิล
"Party Rock Anthem" (Album Version) – 4:23
"Party Rock Anthem" (Audiobot Remix) – 6:01
รีมิกซ์
"Party Rock Anthem" (Wideboys Radio Edit) – 3:25
"Party Rock Anthem" (Wideboys Club Mix) – 5:49
"Party Rock Anthem" (Christopher Lawrence Radio Edit) – 3:38
"Party Rock Anthem" (Christopher Lawrence Club Mix) – 7:11
"Party Rock Anthem" (Russ Chimes Dub) – 6:25
"Party Rock Anthem" (Alesso Remix) – 5:49
"Party Rock Anthem" (Benny Benassi Radio Edit) – 3:36
"Party Rock Anthem" (Benny Benassi Club Mix) – 6:17
"Party Rock Anthem" (Benny Benassi Dub Remix) – 6:01
"Party Rock Anthem" (Avollo Remix) - 6.17
"Party Rock Anthem" (Audiobot Remix) – 6:01
"Party Rock Anthem" (Cherry Cherry Boom Boom Bomber Remix) – 4:02
"Party Rock Anthem" (DJ Enferno Remix) – 4:52
"Party Rock Anthem" (Kim Fai Remix) – 6:53
"Party Rock Anthem" (Millions Like Us Dubstep Remix) – 4:38
"Party Rock Anthem" (Arion Dubstep Remix) – 3:23
"Party Rock Anthem" (Alyn's Goin Hard remix) – 4:20
"Party Rock Anthem" (Mt Parahaki Dubstep remix) – 4:22
"Party Rock Anthem" (DJ Bent Dutch Remix) - 5:54
"Party Rock Anthem" (Ram6 edit remix) - 4:05
==ชาร์ต==
===ชาร์ตรายสัปดาห์===
===ชาร์ตในช่วงปลายปี===
==อ้างอิง==
==แหล่งข้อมูลอื่น==
Official Website
ซิงเกิลในปี พ.ศ. 2554
ซิงเกิลอันดับ 1 ในบิลบอร์ดฮอต 100
ซิงเกิลอันดับ 1 ในชาร์ตซิงเกิลแห่งสหราชอาณาจักร
เดอะพาวเวอร์ทริป

เดอะพาวเวอร์ทริป (อังกฤษ: The Power Trip) เป็นกลุ่มนักมวยปล้ำ มีสมาชิก 4 คน และ อดีตสมาชิก 6 คน เซ็นสัญญากับสมาคม WWF ปัจจุบันได้แตกทีมไปเรียบร้อย
==ผลงานทั้งหมด==
เวิลด์เรสต์ลิงเฟดเดเรชั่น
*WWE Championship (1 สมัย) - สตีฟ ออสติน
*WWE Intercontinental Championship (2 สมัย) - ทริปเปิล เอช
*WWF World Tag Team Championship (1 สมัย) - สตีฟ ออสติน และ ทริปเปิล เอช
*Grand Slam Championship
==อ้างอิง==
กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
จุฤทธิ์ ลักษณวิศิษฏ์

นายจุฤทธิ์ ลักษณวิศิษฏ์ (เกิด 16 เมษายน พ.ศ. 2515) เป็นรองโฆษกพรรคประชาธิปัตย์ อดีตสมาชิกสภาผู้แทนราษฎรระบบบัญชีรายชื่อ และ อดีตสมาชิกสภาผู้แทนราษฎรจังหวัดพังงา 2 สมัย
== ประวัติ ==
จุฤทธิ์ ลักษณวิศิษฏ์ เกิดเมื่อวันที่ 16 เมษายน พ.ศ. 2515 ที่ตำบลทุ่งมะพร้าว อำเภอท้ายเหมือง จังหวัดพังงา เป็นบุตรของนายวีระ กับนางละเอียด ลักษณวิศิษฎ์ และเป็นน้องชายของนายจุรินทร์ ลักษณวิศิษฎ์ อดีตหัวหน้าพรรคประชาธิปัตย์ สำเร็จการศึกษาปริญญาตรี สาขาประวัติศาสตร์ มหาวิทยาลัยนเรศวร 
== งานการเมือง ==
จุฤทธิ์ ลงสมัครรับเลือกตั้งสมาชิกสภาผู้แทนราษฎรครั้งแรกในปี พ.ศ. 2544 สังกัดพรรคประชาธิปัตย์ และได้รับเลือกตั้งเป็นครั้งแรก แต่ในครั้งต่อมา (พ.ศ. 2548) ไม่ได้รับเลือกตั้ง และกลับมาได้รับเลือกตั้งอีกครั้งใน พ.ศ. 2550
ปี พ.ศ. 2554 ลงสมัครรับเลือกตั้งสมาชิกสภาผู้แทนราษฎรในระบบบัญชีรายชื่อ ลำดับที่ 46 แต่ไม่ได้รับเลือกตั้ง เนื่องจากพรรคได้รับเลือกตั้งแค่ 44 คน ต่อมา นายปัญญวัฒน์ บุญมี สมาชิกสภาผู้แทนราษฎรลำดับที่ 26 ได้เสียชีวิตลง จึงได้รับเลื่อนขึ้นมาเป็นแทน
ในปี 2562 เขาได้ลงสมัครรับเลือกตั้งสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์ ในลำดับที่ 47 แต่ไม่ได้รับเลือกตั้ง
=== สมาชิกสภาผู้แทนราษฎร ===
จุฤทธิ์ ลักษณวิศิษฏ์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดพังงา สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดพังงา สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แบบบัญชีรายชื่อ สังกัดพรรคประชาธิปัตย์ (เลื่อนแทน)
== เครื่องราชอิสริยาภรณ์ ==
== อ้างอิง ==
บุคคลจากจังหวัดพังงา
ชาวไทยเชื้อสายไหหลำ
นักการเมืองไทย
สมาชิกสภาผู้แทนราษฎรจังหวัดพังงา
สมาชิกสภาผู้แทนราษฎรไทยแบบบัญชีรายชื่อ
พรรคประชาธิปัตย์
นักการเมืองที่เป็นแนวร่วมกปปส.
บุคคลจากคณะสังคมศาสตร์ มหาวิทยาลัยนเรศวร
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
อาวีญง

อาวีญง (Avignon) เป็นเมืองหลัก (Chef-lieu) ของเขตจังหวัดโวกลูซ แคว้นพรอว็องซาลป์โกตดาซูร์ ทางภาคใต้ของประเทศฝรั่งเศส ตั้งอยู่ริมฝั่งแม่น้ำโรน ประกอบด้วยประชากรทั้งหมด 94,787 คน (ณ ปีค.ศ. 2010) ในจำนวนนี้มีประมาณ 12,000 คนทีอาศัยอยู่ในเขตเมืองเก่าของอาวีญง ในปัจจุบันเป็นเมืองที่มีขนาดใหญ่ที่สุด และยังเป็นเมืองหลวงของจังหวัดโวกลูซ
อาวีญงได้รับการขนานนามว่าเป็น "เมืองแห่งพระสันตะปาปา" เนื่องจากในอดีตนั้นเคยเป็นที่ประทับของสมเด็จพระสันตะปาปา (รวมทั้งพระสันตะปาปาเท็จ) ตั้งแต่ปีค.ศ. 1309 - ค.ศ. 1423 ในช่วงของการแตกแยกครั้งใหญ่ของคริสตจักร (Catholic Schism) นอกจากนี้อาวีญงยังเป็นหนึ่งในไม่กี่เมืองในประเทศฝรั่งเศสที่ยังมีกำแพงเมืองเก่าที่ยังอยู่ในสภาพสมบูรณ์ และยังมีศูนย์ประวัติศาสตร์ พระราชวังพระสันตะปาปา สะพานอาวีญง ซึ่งยังอยู่ในสภาพดี ซึ่งทั้งหมดนี้ได้รับการขึ้นทะเบียนเป็นมรดกโลกโดยองค์การยูเนสโก เมื่อปีค.ศ. 1995 ในนาม Historic Centre of Avignon: Papal Palace, Episcopal Ensemble and Avignon Bridge (Centre historique d’Avignon : Palais des papes, ensemble épiscopal et Pont d’Avignon)
==ลักษณะทางภูมิศาสตร์==
พิกัดภูมิศาสตร์ : 

อาวีญงตั้งอยู่บนฝั่งขวาของแม่น้ำโรน โดยเหนือไปจากจุดที่บรรจบกันระหว่างแม่น้ำโรน กับแม่น้ำดูร็องซ์ ตั้งอยู่ห่างประมาณ 580 กิโลเมตรทางทิศตะวันออกเฉียงใต้ของกรุงปารีส 229 กิโลเมตรทางทิศใต้ของเมืองลียง และ 85 กิโลเมตรทางทิศตะวันตกเฉียงเหนือของเมืองมาร์แซย์ เมืองอาวีญงมีลักษณะเป็นรูปไข่ขนาดใหญ่ ประชากรอาศัยอยู่อย่างไม่หนาแน่น และยังประกอบด้วยสวนสาธารณะ และสวนตามธรรมชาติมากมาย
===สภาพอากาศ===
อาวีญงมีสภาพภูมิอากาศแบบเมดิเตอร์เรเนียน ซึ่งมีเอกลักษณ์คือฤดูร้อนที่แล้ง และฤดูหนาวที่ชื้น นอกจากนี้ยังมีลมค่อนข้างแรง โดยมักจะมีลมมรสุม (Mistral) เป็นประเภทที่รุนแรงที่สุดที่พบ
==ประวัติศาสตร์==
== ดูเพิ่ม ==
แคว้นพรอว็องซาลป์โกตดาซูร์
จังหวัดโวกลูซ
อาวีญงปาปาซี
พระราชวังพระสันตะปาปาแห่งอาวีญง
==อ้างอิง==
เมืองในจังหวัดโวกลูซ
แหล่งมรดกโลกในประเทศฝรั่งเศส
เมืองหลวงทางวัฒนธรรมของยุโรป
โอเว่น ฮาร์ต และโยโกะซูน่า

โอเว่น ฮาร์ต และ โยโกะซูน่า เป็นกลุ่มนักมวยปล้ำ มีอดีตสมาชิก คือ บริทิช บูลล์ด๊อก อยู่สมาคม WWF ปัจจุบันสมาชิกทุกคนนี้ได้เสียชีวิตไปหมดแล้ว
==ผลงานทั้งหมด==
เวิลด์เรสต์ลิงเฟดเดเรชัน
*WWF World Tag Team Championship (2 สมัย)
==ดูเพิ่ม==
โอเว่น ฮาร์ต และบริทิช บูลล์ด๊อก
==อ้างอิง==
กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
เอฟเอคัพ รอบชิงชนะเลิศ 2013

เอฟเอคัพรอบชิงชนะเลิศปี 2013 เป็นรอบชิงชนะเลิศครั้งที่ 132 ของเอฟเอคัพ เป็นการพบกันระหว่างสโมสรฟุตบอลแมนเชสเตอร์ซิตี และสโมสรฟุตบอลวีแกนแอธเลติก แข่งขันในวันที่ 11 พฤษภาคม พ.ศ. 2556 เวลา 17.15 น. (ตามเวลาท้องถิ่น) โดยจัดการแข่งขันขึ้นที่ เวมบลีย์ มีผู้ชมทั้งหมด 86,254 คน ใช้เวลาการแข่งขัน 90 นาที
ผลการแข่งขัน ปรากฏว่าสโมสรฟุตบอลวีแกนแอธเลติกชนะไป 1–0 จากประตูชัยของ เบน วัตสัน ตัวสำรอง
== การแข่งขัน ==
=== รายละเอียด ===
{| width=92%
|-
|
|
|}
{| width="100%"
| valign = "top" width="40%"|
| valign = "top"|300px
| valign = "top" width="50%"|
|}
{| width=82% style="font-size: 90%"
| width = 50% valign=top|
แมน ออฟ เดอร์ แมตช์
คัลลัม แม็คมานามาน (วีแกน)
ทีมงานผู้ตัดสิน
ผู้ช่วยผู้ตัดสิน:
*สตีเฟน ไชลด์
*ไซมอน ลอง
ผู้ตัดสินที่สี่: แอนโทนี เทย์เลอร์
ผู้ตัดสินสำรอง: แกรี บีสวิค
| width = 50% valign=top|
ข้อมูลในแมตช์
แข่งขันครบ 90 นาที
ต่อเวลา 30 นาที หากเสมอกันในเวลา 90 นาที
ยิงจุดโทษตัดสิน หากเสมอกันในเวลา 120 นาที
มีตัวสำรอง 7 คน
เปลี่ยนตัวสำรองได้ 3 คน
|}
=== สถิติ ===
แหล่งค้นหา: BBC Sport
== อ้างอิง ==
2013
นัดการแข่งขันของสโมสรฟุตบอลแมนเชสเตอร์ซิตี
โอเวน ฮาร์ต และบริติช บูลล์ด็อก

โอเว่น ฮาร์ต และ เดวี บอย สมิธ เป็นกลุ่มนักมวยปล้ำ ของตระกูลฮาร์ต เซ็นสัญญากับสมาคม WWF ปัจจุบันสมาชิกในทีมนี้ก็ได้เสียชีวิตไปแล้ว
==ผลงานทั้งหมด==
เวิลด์เรสต์ลิงเฟดเดเรชัน
*WWF World Tag Team Championship (1 สมัย) - โอเว่น และ บูลล์ด๊อก
*WWF European Championship (1 สมัย) - บูลล์ด๊อก
*WWF Intercontinental Championship (2 สมัย) - โอเว่น
==ดูเพิ่ม==
บริทิช บูลล์ด๊อก
โอเว่น ฮาร์ต และโยโกะซูน่า
เดอะฮาร์ตฟาวด์เดชั่น
กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
ละครย้อนยุค

ละครย้อนยุค (historical period drama, period drama, costume drama) หมายถึง ละครที่มีฉากท้องเรื่องในอดีตกาล อาจรวมถึงบันเทิงคดีอิงประวัติศาสตร์ ภาพยนตร์เสี่ยงภัย เป็นต้น อาจไม่เจาะจงช่วงเวลาหรือกำหนดช่วงเวลาคร่าว ๆ เช่น ยุคกลาง ยุคอยุธยา หรือช่วงใดช่วงหนึ่งก็ได้ เช่น รัชกาลสมเด็จพระนารายณ์มหาราช หรือทศวรรษ 1920 อย่างนี้เป็นต้น
== อ้างอิง ==
นาฏกรรม
ประเภทของรายการโทรทัศน์
ประเภทของภาพยนตร์
ภาพยนตร์ประวัติศาสตร์
ช่องแคบโมซัมบิก

ช่องแคบโมซัมบิก (Mozambique Channel; canal de Moçambique; canal du Mozambique; Lakandranon' i Môzambika) เป็นช่องแคบในมหาสมุทรอินเดีย ระหว่างเกาะมาดากัสการ์และผืนแผ่นดินใหญ่ของแอฟริกาตะวันออกเฉียงใต้ที่ประเทศโมซัมบิก ส่วนของช่องแคบประมาณ 460 กม. โดยมีความลึกสุดที่ 3,292 ม. อยู่นอกชายฝั่งโมซัมบิกราว 230 กม. มีกระแสน้ำอุ่นไหลผ่าน
ช่องแคบในทวีปแอฟริกา
ช่องแคบนานาชาติ
จักรพรรดินีซุนมย็อง

สมเด็จพระจักรพรรดินีซุนมย็องแห่งเกาหลี  เป็นสมเด็จพระจักรพรรดินีแห่งจักรวรรดิเกาหลี เสด็จพระราชสมภพเมื่อวันที่ 20 พฤศจิกายน ค.ศ.1872 อภิเษกสมรสกับจักรพรรดิซุนจง และเสด็จสวรรคตเมื่อวันที่ 5 พฤศจิกายน ค.ศ.1904 สิริพระชนมายุเพียง 31 พรรษา ภายหลังพระองค์ได้รับการสถาปนาขึ้นเป็น สมเด็จพระจักรพรรดินี
บุคคลในยุคราชวงศ์โชซ็อน
ราชวงศ์โชซ็อน
จักรพรรดินีเกาหลี
มกุฎราชกุมารีแห่งเกาหลี
การเลือกตั้งสมาชิกสภาผู้แทนราษฎรกรุงเทพมหานคร เขต 12 แทนตำแหน่งที่ว่าง พ.ศ. 2556

การเลือกตั้งสมาชิกสภาผู้แทนราษฎรกรุงเทพมหานคร เขต 12 แทนตำแหน่งที่ว่าง พ.ศ. 2556 เป็นการเลือกตั้งสมาชิกสภาผู้แทนราษฎรกรุงเทพมหานคร ภายหลังจากศาลฎีกาแผนกคดีเลือกตั้งมีคำสั่งให้มีการเลือกตั้งใหม่
== ที่มา ==
== ผู้สมัครรับเลือกตั้ง ==
นายพุทธชาติ ช่วยราม พรรคเสรีธรรม หมายเลข 1
นางแพงศรี พิจารณ์ พรรคประชาธิปไตยใหม่ หมายเลข 2
นายวีระพล สุทธิพรพลางกูร พรรคทวงคืนผืนป่าประเทศไทย หมายเลข 3
นายภัฐธนพงษ์ เกษมวรรณ พรรคพลังงานไทย หมายเลข 4
นายนพดล ไชยฤทธิเดช พรรคชาติสามัคคี หมายเลข 5
นายธนวิชญ์ ปาลกะวงศ์ ณ อยุธยา พรรคเพื่อแผ่นดิน หมายเลข 6
นายวิทยา รักษาทิพย์ พรรคพลังสหกรณ์ หมายเลข 7
นายแทนคุณ จิตต์อิสระ พรรคประชาธิปัตย์ หมายเลข 8
นายยุรนันท์ ภมรมนตรี พรรคเพื่อไทย หมายเลข 9
== ผลการเลือกตั้ง ==
== อ้างอิง ==
ก
ก
การเลือกตั้งในกรุงเทพมหานคร
สมเด็จพระอัครมเหสี มหากษัตรีย์ นโรดม กานวิมาน นรลักข์เทวี

สมเด็จพระอัครมเหสี มหากษัตรีย์ นโรดม กานวิมาน นรลักข์เทวี (เขมร: នរោត្តម កានវិមាន នរល័ក្ខទេវី อักษรโรมัน: Norodom Kanviman Norleak Tevi) ;(พ.ศ. 2419 - พ.ศ. 2455) เป็นสมเด็จพระราชินีแห่งราชอาณาจักรกัมพูชา เป็นพระอัครมเหสีในพระบาทสมเด็จพระสีสุวัตถิ์ มุนีวงศ์ อภิเษกสมรสในปี พ.ศ. 2438 พระองค์เสด็จพระราชสมภพเมื่อ พ.ศ. 2419 หลังจากอภิเษกสมรสกับพระสีสุวัตถิ์ มุนีวงศ์ พระองค์ก็มีพระโอรสธิดา 7 พระองค์ หนึ่งในนั้นคือสมเด็จพระมหากษัตริยานีสีสุวัตถิ์ กุสุมะ นารีรัตน์ สิริวัฒนาซึ่งต่อมาในภายหน้าทรงเป็นพระมารดาในพระบาทสมเด็จพระนโรดม สีหนุ
สมเด็จอัครมเหสี มหากษัตรีย์ นโรดม กานวิมาน นรลักข์เทวี เสด็จสวรรคตเมื่อปี พ.ศ. 2455
==ดูเพิ่ม==
รายพระนามคู่อภิเษกสมรสในพระมหากษัตริย์กัมพูชา
ราชินีแห่งกัมพูชา